KONCAPIJATI – STARA ZANIMANJA

Tko su bili koncapijati?

Ovaj je tanjur otkriven tijekom etnoloških i etnografskih istraživanja Brača, odnosno proučavanja materijalne, duhovne i društvene kulture otoka, što su ujedno i tri osnovna područja istraživanja kojima se etnologija bavi.

Koncapijati su zanatlije koji su se bavili popravkom razbijenih tanjura i drugog posuđa. U konobi OBITELJI SAPUNARIĆ U LOŽIŠĆU pažnju nam je privukao neobičan tanjur i potakao nas da istražimo zašto je “sašiven”. Je li netko ostao bez ljepila, možda bio toliko siromašan da je trebao sašiti tanjur ili je samo vježbao svoju vještinu i bio snalažljiv? Saznali smo tako za koncapijate (tanjurare), zanatlije koji su se bavili popravkom razbijenih keramičkih tanjura i drugog posuđa. Pomoću trapnja bi spretno spojili slomljene dijelove, a žica kojom se tanjur vezivao ostajala je vidljiva. Treba napomenuti da se u vrijeme koncapijata tanjuri nisu mogli kupovati pojedinačno, već se mogao kupiti samo čitav servis, koji je bio dosta skup.

2